  Анжелика Тихонова корреспондент 7-тӥ шуркынмонлы Удмуртиын коронавирус инфекциен черлан 141 выль учыръёсты шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 62 улӥсьёслэн зэмаз, Глазкарын – 28, Сарапулын, Кез ёросын – быдэн укмыс, Эгра ёросын – куать, Можгаын – вить, Дэри, Сарапул ёросъёсын – быдэн ньыль, Яр, Балезино, Пичи Пурга ёросъёсын – быдэн куинь, Алнаш, Вавож, Глаз, Дэбес, Можга ёросъёсын – быдэн одӥг. 157 адями йӧназ. Куинь мурт кулӥз: воргоронъёслы 83 но 61 арес вал, кышномуртлы - 64 арес Туннэ нуналлы элькунын выль коронавирус инфекциен черлан 9 сюрс 934 учыр лабораториосын зэматэмын. 7 сюрс 976 адями йӧназ, 183 мурт кулӥз. Та дыре 148 висисьёслэн тазалыксы секыт лыдъяське. Оглом Удмуртиын коронавируслы 555 сюрс 127 эскеронъёс ортчытӥзы, берло нуналскын – 4 сюрс 594. Тегъёс: Тазалык Ижкар висён Удмуртия коронавирус  